อยากรู้สาเหตุครับว่าเป็นเพราะอะไรเพราะมันขึ้นที่ใบหน้าและลำคอผมเยอะมากเยอะกว่าคนที่ผิวแพ้เสตรียร้อยด์อีกครับ
สวัสดีครับถ้าเป็นโรคอีสุกอีใส เชื้อไวรัสสามารถกระจายไปได้ทั่วร่างกาย และขึ้นผื่นที่ใดก็ได้ครับ ไม่เว้นเฉพาะที่ใบหน้าเท่านั้น โดยตามสถิติ ถ้าผื่นออกในตอนผู้ใหญ่ อาการอาจจะมากกว่าในเด็กเล็ก ดังนั้น จึงควรพักผ่อนมากๆ และไม่ควรแกะเกาผื่น เพราะจะทำให้แผลติดเชื้อได้ครับส่วนถ้าจะเทียบกับผื่นแพ้ ก็ขึ้นอยู่กับอาการแพ้นั้นมากน้อยเพียงใดครับ ถ้าหากคนแพ้ยาไม่มาก หรือ เพิ่งใช้ยาครั้งแรก ปฏิกิริยาของภูมิคุ้มกันก็อาจจะยังไม่ไวนัก ผื่นก็อาจจะยังไม่เห่อมาก (แต่ถ้าใช้ยาที่แพ้ซ้ำอีก ผื่นก็มักขึ้นเร็วและมากกว่าเดิม เป็นต้นครับ) ดังนั้น คงเปรียบเทียบกันไม่ได้ครับดังนั้น ถ้ามีโรคอีสุกอีใส ควรหลีกเลี่ยงการใช้ของใช้ร่วมกับผู้อื่น และไม่ควรใกล้ชิดเด็ก หรือ คนอื่นที่ยังไม่เคยเป็นโรคนี้ เพื่อไม่ให้โรคกระจายไปได้ครับ